Meisie sterf in botsing, ouers ernstig beseerŉ Man en ŉ jong meisie is dood en drie mense beseer nadat twee voertuie Saterdag reg van voor gebots het naby Lenasia. Hoofsupt. Wayne Minnaar, woordvoerder van die Johannesburgse metropolisie, sê die meisie, glo tussen drie en vier jaar oud, en ŉ man is dood nadat ŉ BMW en ŉ Ford Ranger reg van voor gebots het. Die meisie se pa, ma en sussie is ernstig beseer en in ŉ kritieke toestand na ŉ nabygeleë hospitaal vervoer vir verdere behandeling. Die oorsaak van die ongeluk word ondersoek.